कच्छ देश का राजा शुभ्र उस समय वन में शिकार खेलने के लिए गया था। उसे जब यादवों की सेना के आने का समाचार मिला, तो वह राजधानी लौट आया। यादवो की विशाल एवं सशक्त सेना को देखकर वह भयभीत हो गया। अपनी प्रजा और स्वयं के हितों को ध्यान में रखते हुए वह प्रद्युम्न के समक्ष उपस्थित हुआ और मस्तक झुकाकर उनको प्रणाम किया। उसने बहुत से हाथी, घोड़े, सुवर्ण आदि भेंट देकर आधीनता स्वीकार कर ली। प्रद्युम्न ने उसको रत्नों की एक माला उपहार स्वरुप दिया और उसके राज्य पर पुनः उसीको प्रतिष्ठित कर दिया। इस प्रकार प्रद्युम्न ने बिना लड़े ही कच्छ पर विजय प्राप्त कर ली। इसके बाद यादव सेना कलिंग देश को जीतने के लिए निकल पड़ी। क्रमशः.......